ముంబై: అవినీతి ఆరోపణలపై తన క్యాబినెట్ సహచరులు ఇద్దరిపై దర్యాప్తు జరుపుతామని మహారాష్ట్ర ముఖ్యమంత్రి దేవేంద్ర ఫడ్నవిస్ ప్రకటించిన ఇరవై నాలుగు గంటలు కూడా తిరక్కుండానే శివసేనకు చెందిన రాష్ట్ర పరిశ్రమల శాఖ మంత్రి సుభాష్ దేశాయ్ తన పదవికి శనివారంనాడు రాజీనామా చేశారు. అయితే ఆ రాజీనామాను ఫడ్నవిస్ తిరస్కరించారు. శివసేన సీనియర్ నేత అయిన 75 ఏళ్ల దేశాయ్ ఆ పార్టీ అధ్యక్షుడు ఉద్ధవ్ థాకరేకు అత్యంత విశ్వసనీయుడనే పేరుంది. దేశాయ్ పదవి నుంచి తప్పుకోవాలని నిర్ణయించుకోవడానికి ముందు శుక్రవారం రాత్రి ఉద్ధవ్ను కలుసుకున్నట్టు సమాచారం. అసెంబ్లీలో విపక్షాలు హౌసింగ్ మంత్రి హెహతాతో పాటు దేశాయ్పై అవినీతి ఆరోపణల చేయడంతో నిజానిజాలపై దర్యాప్తు జరిపిస్తామని ఫడ్నవిస్ ప్రకటించారు.  సుమారు 12,000 హెక్టార్ల ఎంఐడీసీ నాసిక్ భూములను ప్రైవేటు బిల్టర్లకు లబ్ది చేసేందుకు మంత్రి దేశాయ్ డీనోటిఫై చేసినట్టు విపక్షాలు ఆరోపించాయి. అలాగే స్మమ్ రిహాబిలేషన్ ప్రాజెక్టులలో మెహతా అవినీతి ఆరోపణలు ఎదుర్కొన్నట్టు కూడా ఆరోపించాయి. ఈ ఆరోపణలపై లోకాయుక్త ఎం.ఎల్.తహిలియానితో విచారణ జరిపిస్తామని ఫడ్నవిస్ హామీ ఇచ్చారు. ఈ నేపథ్యంలో తన పదవికి రాజీనామా చేసేందుకు సిద్ధపడిన దేశాయ్ మీడియాతో మాట్లాడుతూ, ఎలాంటి దర్యాప్తుకైనా తాను సిద్ధమేనని చెప్పారు. రాజీనామాకు వెనుకాడేది లేదని స్పష్టం చేశారు. కాగా, మంత్రులిద్దరిపై ఈడీ, ప్రత్యేక దర్యాప్తు బృందంతో విచారణ జరిపించాలని విపక్షాలు డిమాండ్ చేస్తున్నాయి.
mumbai: avineeti aaropanalapai tana cabinet sahacharulu iddaripai daryaaptu jaruputamani maharashtra mukhyamantri devendra fadnavis prakatinchina iravai naalugu gantalu kuudaa tirakkundaane sivasenaku chendina rashtra parisramala saakha mantri subhash deshay tana padaviki sanivaaramnaadu rajinama chesaru. ayithe aa rajinamanu fadnavis tiraskarinchaaru. sivasena seanier netha ayina 75 ella deshay aa party adhyakshudu uddhav thakareku atyanta viswasaneeyudane perundi. deshay padavi nunchi tappukovaalani nirnayinchukovadaaniki mundu sukravaaram raatri uddhavnu kalusukunnattu samacharam. assembleelo vipakshaalu housing mantri hehataato paatu desaaypai avineeti aaropanala cheyadamtho nijaanijaalapai daryaaptu jaripistaamani fadnavis prakatinchaaru.  sumaru 12,000 hectarla emdc nasik bhoomulanu praivetu bilterlaku labdi chesenduku mantri deshay denotifie chesinattu vipakshaalu aaropinchaayi. alaage smam rehabilation praajectulalo mehata avineeti aaropanalu edurkonnattu kuudaa aaropinchaayi. ee aaropanalapai lokayukta em.el.tahiliyaanito vichaarana jaripistaamani fadnavis haami icharu. ee nepathyamlo tana padaviki rajinama chesenduku siddhapadina deshay meediatho maatlaadutuu, elanti daryaaptukainaa taanu siddhamenani cheppaaru. rajinamaku venukaadedi ledani spashtam chesaru. kaga, mantruliddaripai eedee, pratyeka daryaaptu brundamtho vichaarana jaripinchaalani vipakshaalu demand chestunnayi.